《张子安求无处道人挽词》
宋代·苏籀

芙蓉城阙宜通籍，姑射山头素卜邻。
举世难工断肠句，何时再得捧心人。
芝兰奕代传遗懿，玉树千年锁暗尘。
珍重清风入襟袖，每篇佳处想精神。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。